als_Latn dik_Latn sag_Latn
365:51 + 1.79 + (66% x 87%) + 65
Kjo është formula e “Ajnshtajnit” Pep Guardiola!
“Bild” ka shkruar një artikull shumë interesant, duke shpjeguar detajet statistikore të lojës së Bayernit, nën drejtimin e Pep Guardiolës. Çdo shifër te formula është shpjeguar më poshtë.
Rrezikimi i portës: 365 gjuajtje drejt portës. Kaq ka gjuajtur këtë sezon Bayerni. Kjo është përkthyer në 51 gola. Jo shumë për Guardiolën. “Dua më shumë gola”, ka thënë ai. Plus që golashënuesi më i mirë (Mario Mandzukic) ka shënuar vetëm 11 gola.
Tipi i fizikut të lojtarëve: Guardiola preferon të shkurtrit, të paktën aq sa pesha e tyre (si raport përpjesëtimor). Mesatarja e 11-shes titullare ka qenë 1.79 metër. Shaqiri (1.69 metër) është më i shkurtri, 1 cm më pak se Lahm dhe Ribery (të dy 1.70 metër).
Kontrolli i lojës: Guardiola preferon lojtarët e shkathët dhe me teknikë të mirë, në mesfushë. Bayerni ka arritur një mesatare të mbajtjes së topit në 66%. Më e mira e sezonit. 87% ka qenë mesatarja e pasimeve të sakta. Më e mira e sezonit.
Guardiola shprehet: “Më pëlqen të shoh që loja është në duart tona.” Sipas “Bild”-it, Mario Götze ka përfituar më shumë nga kjo mënyrë loje, sepse ka shënuar katër gola në pesë ndeshjet e tij të fundit në kampionat. “Ne thjesht duam të bëjmë qejf në fushë”, thotë 21-vjeçari.
Për të sjellë “tiki-taka”-n, Guardiola ka blerë bashkëpatriotin e tij, Thiago Alcantara. Në ndeshjen ndaj Frankfurtit ai vendosi rekord në Bundesligë, 177 takime me topin.
Ndërkohë, Lahm ka 91% të pasimeve të sakta, si asnjë lojtar tjetër i formacionit. Saktësia e tij është si bisturia e një mjeku.
Performanca në vrapim: Në gjysmëfushën e kundërshtarit Bayerni vrapon më shumë se çdo skuadër tjetër, një mesatare prej 65 kilometrash. Guardiola e shpjegon: “Ne vrapojmë shumë. Ky është hapi i parë. Vetëm pas kësaj ne mund të luajmë mirë.”
Më i dalluari për këtë aspekt është Franck Ribéry, i cili në gjysmëfushën e kundërshtarit bën 8.1 km për ndeshje.
365:51 + 1.79 + (66% x 87%) + 65 = TË PAMPOSHTSHËM!
deu_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn